
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

COMPARTIMENT GUVERNANȚA CORPORATIVĂ
NR. SC2019-
          RAPORT DE SPECIALITATE
pentru modificarea componenței Comisiei de selecţie constituite prin Hotărârea Consiliului Local al Municipiului Timișoara nr. 308/2017

Având în vedere Expunerea de motive nr. ….......................................... a Primarului Municipiului Timişoara şi Proiectul de hotărâre pentru modificarea componenței Comisiei de selecţie constituite prin Hotărârea Consiliului Local al Municipiului Timișoara nr. 308/2017;

Având în vedere solicitările de înlocuire din Comisia de selecție pentru evaluarea/selecţia membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară înregistrate cu numerele SC2019-24605/30.09.2019 și SC2019-030639/28.11.2019;

Facem următoarele precizări:

În conformitate cu prevederile art. 11 din Anexa 1 la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, comisia de selecţie se înfiinţează prin act administrativ al autorităţii publice tutelare, iar preşedintele comisiei trebuie să îşi desfăşoare activitatea în cadrul autorităţii publice tutelare, cerinţă ce nu este obligatorie pentru ceilalţi membri ai comisiei.

Numărul şi componenţa comisiei se stabilesc de fiecare autoritate publică tutelară, atribuţiile fiind reglementate de art. 1pct 6 și art. 12 din Anexa 1 a Hotărârii de Guvern nr. 722/2016.
În conformitate cu prevederile art. 129 alin. (2), lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

Având în vedere dispozițiile legislației în vigoare, propunem  modificarea componenței Comisiei de selecție constituite prin Hotărârea Consiliului Local al Municipiului Timișoara nr. 308/2017, după cum urmează:

Președinte: Rodica Aurelian - Șef Serviciu Resurse Umane în cadrul Primăriei Municipiului Timișoara,
Membri: Gabriela Popovici - Consilier local în cadrul Consiliului Local al Municipiului Timișoara,
Ioan  Hada -  Șef Serviciu Resurse Umane în cadrul Direcției Poliției Locale Timișoara, 

Laura Stoia - Șef Serviciu Resurse Umane în cadrul Direcției de Asistență Socială a Municipiului Timișoara.

 Secretariatul comisiei va fi asigurat de Compartimentul Guvernanța Corporativă.

Având în vedere cele prezentate mai sus, apreciem că Proiectul de hotărâre pentru modificarea componenței Comisiei de selecţie constituite prin Hotărârea Consiliului Local al Municipiului Timișoara nr. 308/2017, îndeplinește condițiile pentru a fi supus dezbaterii și aprobării plenului consiliului local.
CONSILIER,

LAZĂR VIOLETA

